Twee beseer ná kar stomp trefFoto: ER24 Twee mense, waaronder ŉ kind, is beseer nadat ŉ boom omgeval het en ŉ stomp op ŉ motor te lande gekom het in George in die Wes-Kaap. Pieter Rossouw, ŉ woordvoerder van ER24, het gesê die voorval het in CJ Langenhovenstraat plaasgevind. Volgens Rossouw het ‘n 20 meter hoë boom omgeval waarna die ongeluk plaasgevind het. “Die volwasse pasiënt het matige beserings in die botsing opgedoen. Die kind is ook lig beseer,” het Rossouw gesê. Paramedici het albei op die toneel behandel en na ŉ nabygeleë hospitaal geneem vir waarneming.